ปิดตำนาน 26 ปี “เซ็นทรัล หาดใหญ่” สาขาแรกภาคใต้ 24 ส.ค.นี้ ปรับรูปแบบธุรกิจใหม่!
ปิดตำนาน 26 ปี “เซ็นทรัล หาดใหญ่” สาขาแรกภาคใต้ 24 ส.ค.นี้ ปรับรูปแบบธุรกิจใหม่!
ปิดตำนาน 26 ปี “เซ็นทรัล หาดใหญ่” สาขาแรกภาคใต้ 24 ส.ค.นี้ ปรับรูปแบบธุรกิจใหม่!
8 ก.ค. 2563

ผู้สื่อข่าวรายงานว่า บริษัท เซ็นทรัล รีเทล คอร์ปอเรชั่น จำกัด (มหาชน) ออกแถลงการณ์ระบุว่า ห้างเซ็นทรัล หาดใหญ่ ถ.เสน่หานุสรณ์ อ.หาดใหญ่ จ.สงขลา ซึ่งเป็นห้างเซ็นทรัลสาขาแรกในภาคใต้ ที่เปิดให้บริการมาตั้งแต่ปี 2537 ถึงปี 2563 รวมระยะเวลา 26 ปี จะปิดบริการตั้งแต่วันที่ 24 ส.ค.นี้ เป็นต้นไป เพื่อปรับเปลี่ยนรูปแบบธุรกิจใหม่
โดยโอกาสนี้ ทางสาขาจะจัดให้มีกิจกรรมส่งเสริมการขายขึ้นเป็นพิเศษ ด้วยโปรโมชั่น Big Clearance Sale ระหว่างวันที่ 10 กรกฎาคม 2563 ถึง 23 สิงหาคม 2563 และเมื่อสาขานี้ปิดบริการแล้ว ลูกค้าสามารถช้อปปิ้งได้ที่ห้างเซ็นทรัลเฟสติวัล หาดใหญ่ ถ.กาญจนวณิช อ.หาดใหญ่ จ.สงขลา ซึ่งยังคงเปิดให้บริการตามปกติ หรือช้อปผ่านช่องทางออนไลน์ได้ที่ www.central.co.th ซึ่งยังคงมีให้บริการต่อไปอย่างต่อเนื่อง